1. august tekur Beinta Persdóttir Joensen við starvi sum leiðari á Rásini Hesi tíðindini standa at lesa á heimasíðuni hjá Mentamálaráðnum: "Rigmor Dam landsstýriskvinna í mentamálum hevur sett Beintu Persdóttir Joensen í starvið sum leiðari á Rásini. Rásin er ein samdøgursstovnur til ung við menningartarni, ið hevur heimstað í Runavíkar kommunu, og er stovnur undir Mentamálaráðnum. Beinta Persdóttir Joensen er 41 ára gomul og hevur lokið prógv sum námsfrøðingur í 2002, umframt at hon m. a. hevur tikið eina útbúgving í Diakonhøjskolen í Århus í 2007. Beinta Persdóttir Joensen hevur drúgvar arbeiðs- og leiðsluroyndir á økinum. M. a. var hon við frá byrjanini, tá ið sambýlið á Runarvegi í Runavík var stovnað. Har arbeiddi hon sum varaleiðari í 8 ár. Síðstu árini hevur Beinta starvast á Rásini sum varaleiðari, og sum virkandi leiðari hetta síðsta hálva árið. Beinta tekur við starvinum sum leiðari á Rásini 1. august 2016. " Javni ynskir Beintu hjartaliga tillukku við starvinum og allarbestu eydnu við arbeiðnum. Javni, Hoydalsvegur 42 Postboks 1133, 110 Tórshavn Tlf. : 208090 javni @ javni. fo Skrivstovan er opin: týsdag, mikudag og hósdag frá kl. 10.00 til 15.00.